**Valmistume informaatikaolümpiaadiks**

**Ülesanne 1. Tekstitöötlus (30 punkti)**

Leia veebist lugu „Unistuste kool“ (<http://katsetusblogi.blogspot.com/2017/04/unistuste-kool.html> ) ja kopeeri antud lugu tekstidokumenti.

1. Kujundada tekst järgmiselt:

a. paiguta paber horisontaalselt

b. joonda pealkiri keskele, kirjastiil Arial, paks kiri, tähesuurus 16 pt

c. pealkirja alla lisa loo autori nimi, kasuta vasakjoondust, kirjastiil Georgia,

tähesuurus 11 pt

d. vorminda tekst kasutades kirjastiili Arial ja tähesuurust 12 pt

e. joonda tekst rööpselt

f. lehekülje veeristeks sea ülevalt ja alt 2 cm ning vasakult ja paremalt 3 cm.

2. Leia Internetist sobiv pilt, mis sobiks selle loo juurde ning lisa see loo lõppu. Pilt

paiguta nii, et see oleks teksti sees. Pildi alla kopeeri Interneti aadress, kust pildi

leidsid.

3. Lisa loo lõppu pealkiri „Minu unistuste tunniplaan“ ja koosta oma unistuste

tunniplaan. Vajadusel lisa juurde ridu.

|  |  |  |  |  |
| --- | --- | --- | --- | --- |
| Esmaspäev | Teisipäev | Kolmapäev | Neljapäev | Reede |
|  |  |  |  |  |
|  |  |  |  |  |

4. Lehe päisesse paremale lisa oma nimi. Lehe jalusesse lisa oma kool ja klass ning õpetaja nimi (2 reana). Dokumendi päises ja jaluses olev tekst vorminda kasutades kirjastiili Times New Roman ja kirjasuurust 10 pt.

5. Kogu töö peab mahtuma kahele A4 leheküljele.

Salvesta dokument nimega **perekonnanimi\_unistustekool.**

**Ülesanne 2. Internetiviktoriin (30 punkti)**

Leia Internetist vastused järgmistele küsimustele ning lisa juurde internetiaadress, kust

vastuse leidsid. Vastused vormista tekstidokumendina, mille pealkirjaks on Internetiviktoriin.

Kogu tekst vormista kirjastiiliga Times New Roman, kasutades tähesuurust 12 pt ja reavahet

1,5.

1. Loodusteadlased ja keskkonnahuvilised valivad igal aastal välja uued liigid, keda aasta jooksul tutvustatakse. Miks seda tehakse?

<https://loodusveeb.ee/et/themes/liigiline-mitmekesisus/aastaliigid>

a) Millised 9 aastaliiki valitakse igal kalendriaastal?

b) Kes on 2023. aasta tegijad looduses?

<https://keskkonnaharidus.ee/et/oppematerjalid/aasta-tegijad-looduses-2023>

2. Kultuuriministeerium on korraldanud teema-aastaid alates 2000. aastast.

a) Millele on pühendatud teema-aasta 2023?

b) Milline sündmus toimub teema-aasta raames Põlva Mesikäpa Hallis 30. märtsil?

c) Antud teema-aasta puhul on võimalik 27.03.2023 osa võtta ka „Laheda nädalamängust“. Kus see mäng toimub? Millises maakonnas asub nimetatud asutus?

3. Eestis on palju erinevaid seiklusparke.

a) Kus asub Lontova Seikluspark?

b) Millal on ta talvel avatud?

c) Mitu erineva raskusastmega elementi Lontova lasteala kahel rajal kokku?

d) Millisele vanusele on sobilikud antud lasteala rajad?

e) Kui palju maksab lasteraja läbimine viiele lapsele?

f) Kui kaugel on Lontova seiklusparki Türilt?

4. Õpilased peavad lugema raamatut „Röövlitütar Ronja“.

a) Kes on selle raamatu autor?

b) Mitu sellist raamatut on Türi Raamatukogus?

Salvesta dokument nimega **perekonnanimi\_internetiviktoriin**

**Ülesanne 3. Plakat (20 punkti)**

Kujunda A4 lehekülje suurune plakat teemal „Minu õigused ja kohustused Internetis“, mis

kirjeldab laste ja noorte arusaama nende õigustest ja kohustustest Interneti kasutamisel.

Plakati kujutamiseks sobivad enda loodud reeglistikud, head soovitused, nõuanded

lapsevanemale jms, mis on seotud turvalise internetikasutusega. Kasuta plakati ilmestamiseks

pilte, värve, erinevaid kujundeid jms.

Plakati koostamiseks leiad infot aadressil <https://noor.targaltinternetis.ee/>

Salvesta dokument nimega **perekonnanimi\_plakat**.